หุ้นปิดเช้าร่วง0.52 จุด
หุ้นไทยปิดตลาดเช้าวันนี้ที่&nbsp; 763.82 จุด&nbsp; ลดลง&nbsp; 0.52จุด หรือ 0.07% มูลค่าการซื้อขาย&nbsp;&nbsp; 6,405.01 ล้านบาท&nbsp;
27 เม.ย. 2553

หุ้นไทยปิดตลาดเช้าวันนี้ที่  763.82 จุด  ลดลง  0.52จุด หรือ 0.07% มูลค่าการซื้อขาย   6,405.01 ล้านบาท  
ภาพรวมดัชนีแกว่งตัวขึ้นลงตามแรงขายทำกำไรของนักลงทุน โดยเฉพาะหุ้นกลุ่มพลังงานอย่างปตท. (PTT) หลังราคาน้ำมันในตลาดโลกอ้อนตัวลง ลดลง 92 เซนต์ หรือ 1.08%  เนื่องจากความวิตกกังวลว่ากรีซอาจได้รับความช่วยเหลือจากกองทุนการเงินระหว่างประเทศ (ไอเอ็มเอฟ) และสหภาพยุโรป (อียู) ไม่มากพอ อาจทำให้กรีซผิดนัดชำระหนี้ในที่สุด  ขณะที่ปัจจัยการเมืองในประเทศยังต้องติดตามสถานการณ์อย่างใกล้ชิด 
บล. ทรีนีตี้ มองว่าแนวโน้มว่าใน 2-3 วันนี้หุ้นจะขึ้นได้แม้เหตุวุ่นวายทางการเมือง เนื่องจากมีการประกาศงบ การเงินไตรมาส 1/53 ของ บจ.ซึ่งโดยรวมแล้วออกมาดี โดยเฉพาะกำไร ของกลุ่มพลังงานและปิโตรเคมีออกมาดีและคาดหวังได้ว่าไตรมาส 2/53 ยังดีต่อ โดยหุ้นเด่นที่เชื่อไตรมาส 2/53 จะโตโดดเด่น คือ PTTEP กับ TOP
นอกจากนี้ให้ระมัดระวังกลุ่มสื่อสาร โดยหลีกเลี่ยงการลงทุนไปก่อน หลังจากมีข่าวรัฐมนตรีว่าการกระทรวงการคลังตัดสินใจฟ้องกลุ่มสื่อสาร 1.23 แสนล้านบาท ทำให้บริษัท แอดวานซ์ อินโฟร์ เซอร์วิส (AIS) ได้รับผลกระทบมากสุด รวมถึงดีแทค ทรูมูฟ โดยระบุว่าสัญญาสัมปทานที่เอกชนทำไว้กับทีโอทีและกสท.ฯ ต้องแก้ไขทั้งหมด 8 ฉบับ ประเด็นหลักลดส่วนแบ่งรายได้พรีเพด ภาษีสรรพสามิต เตรียมเสนอคณะกรรมการสอบสวนข้อเท็จจริงแก้สัญญาสัมปทานมือถือและดาวเทียม สรุปได้ในเดือนหน้าก่อนรายงานนายกรัฐมนตรีต่อไป ซึ่งจากกรณีดังกล่าวอาจกระทบต่อราคาหุ้นกลุ่มสื่อสารได้